‘La Finestra’, de Bambant Teatre, arriba a Sagunt este dissabte
15 de juny 2022

![](/media/iafn0jqo/c_finestra.jpg?width=587&height=831)

L’obra teatral _La Finestra_, de la companyia Bambant Teatre, és un drama social apte per a tots els públics. La representació tindrà lloc durant dos dies. Per una banda, este dissabte, 18 de juny, a les 20.00 hores i, per altra, el diumenge, 19 de juny, a les 19 hores. Les dos funcions tindran lloc al Centre Cultural Mario Monreal de Sagunt. Esta obra és en valencià i té una duració de 80 minuts. Així mateix, l'entrada té un preu de 7 euros, que es pot comprar a través de [servientradas](https://www.servientradas.com/espectaculo/AYUNTAMIENTO_DE_SAGUNTO/3/la-finestra.html).

Tal com s’explica en la sinopsi de l’obra: «**Hui fa un any. Veurem què fem amb este dia. Pot ser que tanquem la finestra i ens acollim a casa per tal de buscar refugi davant d'un exterior que ens ofega. I que fem memòria, contem històries i recordem absències. Potser fem croquetes amb molta cura aprofitant tot el que tenim. I potser ens besem els muscles i xiulem. O pot ser que l'obrim, la finestra, i traguem uns cossos que no volen ser esborrats i sortim a celebrar que som. Que existim. Ja veurem què fem amb este dia**».

*   [](http://www.facebook.com/sharer.php?u=https://aytosagunto.es/va/actualitat/la-finestra-de-bambant-teatre-arriba-a-sagunt-este-dissabte/ "Facebook")
*   [](http://twitter.com/share?url=https://aytosagunto.es/va/actualitat/la-finestra-de-bambant-teatre-arriba-a-sagunt-este-dissabte/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-finestra-de-bambant-teatre-arriba-a-sagunt-este-dissabte/ "Linked In")
*   [](mailto:?body=https://aytosagunto.es/va/actualitat/la-finestra-de-bambant-teatre-arriba-a-sagunt-este-dissabte/)